CELEX: 32005D0156
Language: sk
Date: 2005-02-18 00:00:00
Title: 2005/156/ES: Rozhodnutie Komisie z 18. februára 2005, ktorým sa mení a dopĺňa rozhodnutie 1999/710/ES, pokiaľ ide o zaradenie podnikov v Bulharsku do predbežných zoznamov podnikov tretích krajín, z ktorých členské štáty povoľujú dovoz mletého mäsa a mäsových prípravkov (oznámené pod číslom dokumentu K(2005) 364) (Text s významom pre EHP)

24.2.2005   
            
            
               SK
            
            
               Úradný vestník Európskej únie
            
            
               L 51/26
            
         ROZHODNUTIE KOMISIE
   z 18. februára 2005,
   ktorým sa mení a dopĺňa rozhodnutie 1999/710/ES, pokiaľ ide o zaradenie podnikov v Bulharsku do predbežných zoznamov podnikov tretích krajín, z ktorých členské štáty povoľujú dovoz mletého mäsa a mäsových prípravkov
   (oznámené pod číslom dokumentu K(2005) 364)
   (Text s významom pre EHP)
   (2005/156/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty, alebo živé lastúrniky (1), a najmä na jeho článok 2 ods. 4,
   keďže:
   
               (1)
            
            
               Rozhodnutím Komisie 1999/710/ES (2) sa zostavili predbežné zoznamy zariadení v tretích krajinách, z ktorých členské štáty povoľujú dovoz mletého mäsa a mäsových prípravkov.
            
         
               (2)
            
            
               Bulharsko zaslalo zoznam zariadení vyrábajúcich mleté mäso a mäsové prípravky, pri ktorých príslušný orgán poskytol dostatočné záruky, že tieto zariadenia spĺňajú požiadavky stanovené v pravidlách Spoločenstva.
            
         
               (3)
            
            
               Uvedené zariadenia by sa mali začleniť do zoznamov uvedených v rozhodnutí 1999/710/ES.
            
         
               (4)
            
            
               Keďže sa v týchto zariadeniach doposiaľ neuskutočnili kontroly na mieste, dovoz z nich nepodlieha zníženým fyzickým kontrolám podľa článku 10 smernice Rady 97/78/ES (3).
            
         
               (5)
            
            
               Rozhodnutie 1999/710/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 1999/710/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie sa uplatňuje od 3. marca 2005.
   Článok 3
   Toto rozhodnutie je určené členským štátom.
   
      V Bruseli 18. februára 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 243, 11.10.1995, s. 17. Rozhodnutie naposledy zmenené a doplnené smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).
   
      (2)  Ú. v. ES L 281, 4.11.1999, s. 82. Rozhodnutie naposledy zmenené a doplnené rozhodnutím 2004/381/ES (Ú. v. EÚ L 144, 30.4.2004, s. 8).
   
      (3)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      PRÍLOHA
      Do prílohy k rozhodnutiu 1999/710/ES sa dopĺňa tento text podľa abecedného poradia kódu ISO príslušnej krajiny:
      
         „País: Bulgaria/Země: Bulharsko/Land: Bulgarien/Land: Bulgarien/Riik: Bulgaaria/Χώρα: Βουλγαρία/Country: Bulgaria/Pays: Bulgarie/Paese: Bulgaria/Valsts: Bulgārija/Šalis: Bulgarija/Ország: Bulgária/Pajjiż: Bulgarija/Land: Bulgarije/Państwo: Bułgaria/País: Bulgária/Krajina: Bulharsko/Država: Bolgarija/Maa: Bulgaria/Land: Bulgarien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     BG 1602071
                  
                  
                     Brezovo Ltd.
                  
                  
                     Brezovo
                  
                  
                     Plovdiv
                  
                  
                     MP
                  
                  
                     7
                  
               
                     BG 2701013
                  
                  
                     Rodopa-Shumen Ltd.
                  
                  
                     Shumen
                  
                  
                     Shumen
                  
                  
                     MP
                  
                  
                     7
                  
               
                     BG 2304002
                  
                  
                     Nikas-Bulgaria Ltd.
                  
                  
                     Botevgrad
                  
                  
                     Sofia
                  
                  
                     MP
                  
                  
                     7“